Valkyrien Allstars

**Valkyrien Allstars**, også kjent som **Valkyrien**, er en norsk folkemusikk/folkrockegruppe fra Oslo etablert i 2002.

## Historie
Gruppen ble startet som en hardingfeletrio av Tuva Syvertsen, Erik Sollid og Ola Hilmen. De var i finalen i TV-programmet *[[Kjempesjansen]]* i 2006. Samme høst fikk de Grappa debutantpris, og fikk dermed platekontrakt i regi av Grappa Musikkforlag. Debutalbumet *[[Valkyrien Allstars (album)|Valkyrien Allstars]]* ble gitt ut 1. oktober 2007 på plateselskapet Heilo. For dette albumet fikk gruppen to priser under Folkelarmprisen 2008 og ble nominert til Spellemannprisen 2007 i klassen årets nykommer. Debutalbumet solgte til platinaplate i 2008.

Gruppen ga ut sitt andre album *[[To måner]]* 31. august 2009 og sitt tredje album, *[[Ingen hverdag]]*, i 2011. Valkyrien Allstars ble tildelt Gammleng-prisen i klassen folkemusikk i 2012. Siden starten som en trio, var gruppen blitt utvidet til en kvintett med kontrabassist Magnus Larsen og slagverker Martin Langlie. I 2014 kom musikkgruppas fjerde album, *Farvel slekt og venner*, produsert av Bugge Wesseltoft. I forkant av utgivelsen hadde Ola Hilmen forlatt bandet, og albumet var det første med bandet som en kvartett. Albumet ble nominert til Spellemannprisen 2014 i klassen folkemusikk/tradisjonsmusikk. Ved utgivelsen av albumet *Prøv å si noe til meg nå* i 2016, benyttet gruppen navnet Valkyrien. Bandet vant sin første Spellemannpris for sitt sjette album, *Slutte og byne*.

I 2025 ga de ut albumet *venter på noen som venter på noen*, til gode kritikker. For albumet fikk de Folkelarmprisen 2025 i åpen klasse og ble nominert til Spellemannprisen 2025 i klassen viser.

Med utgangspunkt i norsk folkemusikk presenterer de mange ulike sjangere og stilarter med et helt eget uttrykk.

### Sideprosjekt
I 2012 var Valkyrien Allstars med i prosjektet/supergruppen som deltakere/studiomusikere/«backing band» på Kirkelig Kulturversteds samleplate *Norge, mitt Norge…?*, blant annet med en ny versjon av Elias Blix' «Barndomsminne frå Nordland» («Eg veit meg eit land»).

## Diskografi
* 2007: *[[Valkyrien Allstars (album)|Valkyrien Allstars]]* (Heilo)
* 2009: *[[To måner]]* (Heilo)
* 2011: *[[Ingen hverdag]]* (Heilo)
* 2014: *Farvel Slekt Og Venner* (Heilo)
* 2016: *[[Prøv å si noe til meg nå]]* (Heilo) (under navnet *Valkyrien*)
* 2020: *[[Slutte og byne]]* (Heilo)
* 2025: *[[venter på noen som venter på noen]]* (supertraditional)

#### Samleplater
* 2012: *Norge, mitt Norge…? *(Kirkelig kulturverksted)

## Medlemmer
* Tuva Syvertsen - fele, hardingfele, sang
* Erik Sollid - fele, hardingfele, mandolin, sang
* Magnus Larsen - kontrabass
* Martin Langlie - trommer

### Tidligere medlem
* Ola Hilmen – hardingfele

## Priser, nominasjoner, utmerkelser
### Priser
* Grappa debutantpris 2006
* Folkelarmprisen 2008 i klassen årets nykommer for *[[Valkyrien Allstars (album)|Valkyrien Allstars]]*
* Folkelarmprisen 2008 i klassen årets folkemusiker
* Gammleng-prisen 2012 i klassen folkemusikk
* Edvard-prisen 2015 i åpen klasse tildelt Tuva Syvertsen og Erik Sollid for *Farvel slekt og venner*
* Prøysenprisen 2020
* Spellemannprisen 2020 i klassen viser for *Slutte å byne*
* Folkelarmprisen 2025 i klassen årets album – åpen klasse for *venter på noen som venter på noen*

### Nominert
* Spellemannprisen 2007 i klassen årets nykommer for *[[Valkyrien Allstars (album)|Valkyrien Allstars]]*
* Spellemannprisen 2014 i klassen folkemusikk/tradisjonsmusikk for *Farvel slekt og venner*
* Bendiksenprisen 2020
* Folkelarmprisen 2021 i åpen klasse for *Slutte å byne*
* Spellemannprisen 2025 i klassen viser for *venter på noen som venter på noen*

### Salgstrofeer
* Platinaplate, ''Valkyrien Allstars'' 2008

## Referanser


## Eksterne lenker
* 
*